Úradný vestník L 296 , 21/11/1996 S. 0008 - 0029



Nariadenie Komisie (ES) č. 2214/96 z 20. novembra 1996 o harmonizovaných indexoch spotrebiteľských cien: prenos a rozširovanie podindexov HICP (Text s významom pre EHP) KOMISIA EURÓPSKYCH SPOLOČENSTIEV so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2494/95 z 23. októbra 1995 o harmonizovaných indexoch spotrebiteľských cien [1], keďže na základe článku 5 ods. 1 písm. b) nariadenia (ES) č. 2494/95 od každého členského štátu sa požaduje, aby tvoril harmonizovaný index spotrebiteľských cien (HICP) počnúc indexom za január 1997, keďže článok 9 nariadenia (ES) č. 2494/95 vyžaduje, aby členské štáty spracovávali zozbierané údaje, aby sa vytvoril HICP zahŕňajúci kategórie COICOP (klasifikácia individuálnej spotreby podľa účelu), keďže je potrebné upraviť tieto kategórie, keďže článok 11 nariadenia (ES) č. 2494/95 vyžaduje, aby HICP a zodpovedajúce podindexy uverejnila Komisia (Eurostat), keďže je treba tieto podindexy upresniť, keďže sú potrebné vykonávacie opatrenia, aby sa zabezpečila porovnateľnosť HICP v súlade s článkom 5 ods. 3 nariadenia (ES) č. 2494/95, keďže opatrenia stanovené v tomto nariadení sú v súlade so stanoviskom Výboru pre štatistický program (VŠP) zriadenom rozhodnutím Rady 89/382/EHS, Euratom [2], keďže sa uskutočnili konzultácie s Európskym menovým inštitútom v súlade s článkom 5 ods.3 nariadenia (ES) č. 2494/95 a tento Inštitút poskytol pozitívne stanovisko, PRIJALA TOTO NARIADENIE: Článok 1 Cieľ Cieľom tohto nariadenia je stanoviť podindexy harmonizovaného indexu spotrebiteľských cien (HICP), ktoré budú členské štáty tvoriť každý mesiac a posielať Komisii (Eurostat), ktorá ich bude rozširovať. Článok 2 Definície Pre účely tohto nariadenia "podindex HICP" sa definuje ako cenový index pre každú kategóriu výdavkov uvedenú v prílohe I a vysvetlenú v prílohe II tohto nariadenia. Tieto sú založené na klasifikácii COICOP/HICP (klasifikácia individuálnej spotreby podľa účelu upravenej pre potreby HICP) [3]. "Rozširovanie" sa vzťahuje na uvoľňovanie údajov v akomkoľvek formáte. Článok 3 Tvorba a prenos podindexov Členské štáty vytvoria a zašlú Komisii (Eurostatu) každý mesiac všetky podindexy (príloha I), ktoré majú váhu predstavujúcu viac než jedno promile z celkových výdavkov zahrnutých v HICP [4]. Spolu s indexom za január 1997 členské štáty zašlú Komisii (Eurostatu) aj príslušné informácie o váhach a potom kedykoľvek, keď sa zmení štruktúra váh. Článok 4 Rozširovanie podindexov Komisia (Eurostat) rozšíri podindexy HICP pre kategórie uvedené v prílohe I tohto nariadenia, berúc 1996 = 100. Článok 5 Kontrola kvality Členské štáty poskytnú Komisii (Eurostatu) na jej požiadanie informácie o zadelení tovarov a služieb do kategórií výdavkov prílohy I a II dostatočné na hodnotenie súladu s týmto nariadením. Článok 6 Účinnosť Toto nariadenie nadobúda účinnosť dvadsiaty deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 20. novembra 1996. a Komisiu Yves-Thibault DE SILGUY člen Komisie [1] Ú. v. ES L 257, 27.10.1995, s. 1. [2] Ú. v. ES L 181, 28.6.1989, s. 47. [3] Príloha I nariadenia Komisie (ES) č. 1749/96 z 9. septembra 1996 o počiatočných vykonávacích opatreniach pre nariadenie Rady (ES) č. 2494/95 o harmonizovaných indexoch spotrebiteľských cien (Ú. v. ES L 229, 10.9.1996, s. 3). [4] V súlade s článkom 3 nariadenia (ES) č. 1749/96. -------------------------------------------------- PRÍLOHA I PODINDEXY HICP 01. | POTRAVINY A NEALKOHOLICKÉ NÁPOJE | 01.1 | Potraviny | 01.1.1 | Chlieb a obiloviny | 01.1.2 | Mäso | 01.1.3 | Ryby | 01.1.4 | Mlieko, syry a vajcia | 01.1.5 | Oleje a tuky | 01.1.6 | Ovocie | 01.1.7 | Zelenina vrátane zemiakov a iných hľuzovín | 01.1.8 | Cukor, džemy, med, sirupy, čokoláda a cukrovinky | 01.1.9 | Potravinárske výrobky inde neklasifikované | 01.2 | Nealkoholické nápoje | 01.2.1 | Káva, čaj a kakao | 01.2.2 | Minerálne vody, nealkoholické nápoje a džúsy | 02. | ALKOHOLICKÉ NÁPOJE A TABAK | 02.1 | Alkoholické nápoje | 02.1.1 | Liehoviny | 02.1.2 | Víno | 02.1.3 | Pivo | 02.2 | Tabak | 03. | ODEVY A OBUV | 03.1 | Odevy | 03.1.1 | Odevné materiály | 03.1.2 | Hotové odevy | 03.1.3 | Ostatné časti odevov a doplnky k odevom | 03.1.4 | Chemické čistenie, oprava a požičiavanie odevov | 03.2 | Obuv, vrátane opráv | 04. | BÝVANIE, VODA, ELEKTRINA, PLYN A OSTATNÉ PALIVÁ | 04.1 | Skutočné nájomné za bývanie | 04.3 | Pravidelná údržba a oprava obydlia | 04.3.1 | Výrobky na pravidelnú údržbu a opravu obydlia | 04.3.2 | Služby na pravidelnú údržbu a opravu obydlia | 04.4A | Ostatné služby týkajúce sa obydlia | 04.5 | Elektrina, plyn a ostatné palivá | 04.5.1 | Elektrina | 04.5.2 | Plyn | 04.5.3 | Kvapalné palivá | 04.5.4 | Tuhé palivá | 04.5.5 | Teplá voda, para a ľad | 05. | NÁBYTOK, BYTOVÉ ZARIADENIE A BEŽNÁ ÚDRŽBA DOMU | 05.1 | Nábytok a bytové zariadenie a dekorácie, koberce a ostatné podlahové krytiny a opravy | 05.1.1 | Nábytok a bytové zariadenia | 05.1.2 | Koberce a iné podlahové krytiny | 05.1.3 | Oprava nábytku, bytového zariadenia a podlahových krytín | 05.2 | Bytové textílie | 05.3 | Spotrebiče na vykurovanie a varenie, chladničky, práčky a podobné veľké domáce spotrebiče vrátane inštalácie (montáže) a opráv | 05.3.1/2 | Veľké domáce spotrebiče, elektrické alebo neelektrické a malé domáce elektrické spotrebiče | 05.3.3 | Oprava domácich spotrebičov | 05.4 | Výrobky zo skla, stolový riad a potreby pre domácnosť | 05.5 | Nástroje a vybavenie pre dom a záhradu | 05.6 | Tovary a služby na bežnú údržbu domácnosti | 05.6.1 | Krátkodobé tovary pre domácnosť | 05.6.2 | Bytové služby a služby starostlivosti o domácnosť | 06.A | ZDRAVOTNÍCTVO: Lekárske a farmaceutické produkty a terapeutické pomôcky a vybavenie - platené spotrebiteľom a nerefundované | 07. | DOPRAVA | 07.1 | Nákup vozidiel | 07.1.1 | Nové a ojazdené motorové vozidlá | 07.1.2/3 | Motocykle a bicykle | 07.2 | Prevádzkovanie zariadení osobnej dopravy | 07.2.1 | Náhradné diely a príslušenstvo | 07.2.2 | Palivá a mazadlá | 07.2.3 | Údržba a oprava | 07.2.4A | Ostatné služby týkajúce sa zariadení osobnej dopravy | 07.3 | Dopravné služby | 07.3.1A | Železničná osobná doprava | 07.3.2A | Cestná osobná doprava | 07.3.3A | Letecká osobná doprava | 07.3.4A | Námorná a riečna osobná doprava | 07.3.5A | Ostatné zakúpené dopravné služby | 07.3.6A | Kombinované lístky | 08. | POŠTY A TELEKOMUNIKÁCIE | 08.1 | Spoje | 08.1.1 | Poštové služby | 08.1.2/3 | Telefónne a telefaxové vybavenie a služby | 09. | REKREÁCIA A KULTÚRA | 09.1 | Zariadenie a príslušenstvo vrátane opráv | 09.1.1 | Zariadenie na príjem, záznam a reprodukciu zvuku a obrazu | 09.1.2 | Fotografické, kinematografické vybavenie a optické prístoje | 09.1.3 | Zariadenie na spracovanie údajov | 09.1.4 | Ostatné veľké tovary dlhodobej spotreby na rekreáciu a kultúru | 09.1.5 | Hry, hračky a koníčky, zariadenia na šport, kempovanie a rekreáciu v prírode | 09.1.6 | Nahrávacie médiá obrazu a zvuku | 09.1.7 | Záhradkárstvo | 09.1.8 | Domáce zvieratá | 09.1.9 | Oprava zariadení a doplnkov na rekreáciu a kultúru | 09.2A | Rekreačné a kultúrne služby | 09.3. | Noviny, knihy a kancelárske potreby | 09.4 | Organizované dovolenkové zájazdy | 10.A | VZDELÁVANIE - zvyčajne platené spotrebiteľmi v členských štátoch | 11. | HOTELY, KAVIARNE A REŠTAURÁCIE | 11.1 | Služby verejného stravovania | 11.1.1 | Reštaurácie a kaviarne | 11.1.2 | Závodné jedálne | 11.2 | Ubytovacie služby | 12. | ROZLIČNÉ TOVARY A SLUŽBY | 12.1 | Osobná starostlivosť | 12.1.1 | Kadernícke salóny a zariadenia poskytujúce skrášľovacie služby | 12.1.2 | Spotrebiče, predmety a výrobky na osobnú starostlivosť | 12.2 | Osobné doplnky inde neklasifikované | 12.4A | Poistenie | 12.4.2.A | Poistenie v súvislosti s bývaním - poistenie obsahu bytu | 12.4.4.A | Poistenie v súvislosti s dopravou - poistenie auta | 12.5A | Bankové služby inde neklasifikované | 12.6A | Ostatné služby inde neklasifikované | -------------------------------------------------- PRÍLOHA II UKÁŽKA PODINDEXOV HICP: ČLENENIE PODĽA ODBOROV (úroveň dvoch číslic), SKUPÍN (úroveň troch číslic), A TRIED [1] (ÚROVEŇ ŠTYROCH ČÍSLIC) [2], 01. POTRAVINY A NEALKOHOLICKÉ NÁPOJE 01.1 Potraviny Výrobky tu klasifikované sú tie, ktoré sú všeobecne kupované na domácu spotrebu. Táto skupina preto nezahŕňa potravinárske výrobky zvyčajne predávané na okamžitú spotrebu ako sú sendviče, rožky s párkom, zmrzlina, atď. (11.1.1). Taktiež sú vylúčené varené jedlá, ktoré si spotrebitelia berú so sebou a predpripravené výrobky dodávateľov a zmluvných partnerov verejného stravovania, aj keď sú tieto výrobky donesené do domu spotrebiteľa (11.1.1). Výrobky predávané špeciálne ako potrava pre domáce zvieratá sú zahrnuté v (09.1.8). 01.1.1 Chlieb a obiloviny (ND) - ryža v akejkoľvek forme vrátane ryže pripravenej s mäsom, rybami, morskými živočíchmi alebo zeleninou - kukurica, pšenica, jačmeň, ovos, raž a iné obilniny vo forme zŕn, múky alebo krúp - chlieb a iné pekárenské výrobky ako krehký chlieb, sucháre, hrianky, sušienky, perník, oplátky, vafle, chlebové placky a dolky - výrobky z cesta ako koláče, ovocné torty, záviny plnené ovocím, quiche a pizza - výrobky z cesta vo všetkých formách vrátane výrobkov z cesta obsahujúcich mäso, ryby, morské živočíchy, syr alebo zeleninu - ostatné výrobky ako slad, sladová múka, výťažok zo sladu, zemiakový škrob, tapioka, ságo a iné škroby, obilninové prípravky (kukuričné vločky, ovsené vločky, atď.) a homogenizovaná detská strava, diétne výrobky a kulinárske prísady založené na múke, škrobe alebo výťažku zo sladu Vrátane: kuskusu a podobných výrobkov založených na škrobovinách pripravených s mäsom, rybami, morskými živočíchmi alebo zeleninou; a cesta na prípravu pekárenských alebo cukrárenských výrobkov Nezahŕňa sa: pirohy s mäsom (01.1.2), rybacie pirohy (01.1.3), cukrová kukurica (01.1.7), homogenizovaná detská strava, diétne výrobky a kulinárske prísady obsahujúce aspoň 50 % kakaa (01.1.8). 01.1.2 Mäso (ND) - čerstvé, chladené alebo mrazené mäso z: - hovädzieho dobytka, oviec, kôz a prasiat - hydiny a jedlých drobov z hydiny - zajaca, králika a zveriny (vysoká zver, kanec, bažant, tetrov, atď.) - koní, mulíc, somárov, tiav a podobných - čerstvé, chladené alebo mrazené jedlé mäsové droby - sušené, solené alebo údené mäso a jedlé mäsové droby (klobásy, salámy, slanina, šunka, paštéta, atď.) - ostatné konzervované alebo spracované mäso a mäsové jedlá (mäso v konzervách, výťažky z mäsa, mäsové šťavy, mäsové pirohy, atď.) Vrátane: mäsa a jedlých drobov morských cicavcov (tulene, mrože, veľryby, atď.). Nezahŕňa sa: múčne jedlá obsahujúce mäso (01.1.1), žaby, suchozemské a morské slimáky (01.1.3), polievky obsahujúce mäso (01.1.9), bravčová masť a iné jedlé živočíšne tuky (01.1.5). 01.1.3 Ryby (ND) (SEA) - čerstvé, chladené alebo mrazené ryby - čerstvé, chladené alebo mrazené morské živočíchy (kôrovce vrátane suchozemských krabov, mäkkýšov a iných lastúr, suchozemské a morské slimáky, žaby) - sušené, údené alebo solené ryby a morské živočíchy - ostatné konzervované alebo spracované ryby a morské živočíchy a polotovary z morských živočíchov (ryby a morské živočíchy v konzervách, kaviár a iné ikry, pirohy s rybami, atď.) Nezahŕňa sa: múčne jedlá obsahujúce ryby (01.1.1), rybie polievky (01.1.9). 01.1.4 Mlieko, syry a vajcia (ND) - čerstvé mlieko, pasterizované alebo sterilizované plnotučné aj nízkotučné mlieko - konzervované (kondenzované, zahustené mlieko alebo práškové mlieko) mlieko - jogurt, smotana, mliečne dezerty, mliečne nápoje a iné podobné mliečne výrobky - syr a tvaroh - vajcia z hydiny, prášok z vajec a ostatné vaječné výrobky celé urobené z vajec Vrátane: mlieka, smotany a jogurtov obsahujúcich cukor, kakao, ovocie alebo príchute. 01.1.5 Oleje a tuky (ND) - maslo - margarín a ostatné rastlinné tuky vrátane arašidového masla - jedlé oleje (olivový olej, kukuričný olej, slnečnicový olej, bavlníkový olej, olej zo sójových zŕn, olej z podzemnice olejnej, atď.) - jedlé živočíšne tuky (bravčová masť, atď.) Nezahŕňa sa: olej z tresky alebo pečene halibuda (06A) 01.1.6 Ovocie (ND) (SEA) - čerstvé alebo chladené ovocie - sušené ovocie, ovocná kôra, ovocné jadrá, orechy a jedlé semená - mrazené a inak spracované ovocie a ovocné výrobky vrátane homogenizovanej detskej stravy, diétnych prípravkov a kulinárskych prísad založených výhradne na ovocí Nezahŕňa sa: zelenina pestovaná pre svoje plody ako rajčiny, uhorky a baklažány (01.1.7), džemy, marmelády, kompóty, želé, ovocné pretlaky a pasty (01.1.8), časti rastlín konzervovaných v cukre (01.1.8), ovocné džúsy (01.2.2), ovocné koncentráty a sirupy pre kulinárske použitie (01.1.9) alebo na prípravu nápojov (01.2.2). 01.1.7 Zelenina vrátane zemiakov a iných hľuzovín (ND) (SEA) - čerstvá alebo chladená zelenina - mrazená zelenina - sušená zelenina - ostatná konzervovaná alebo spracovaná zelenina a zeleninové výrobky vrátane homogenizovanej detskej stravy, diétnych prípravkov a kulinárskych prísad založených výhradne na zelenine - čerstvé alebo chladené zemiaky a iné hľuzoviny (maniok, maranta trstinová, maniokový chlieb, sladké zemiaky, a ostatná škrobová koreňová zelenina) - výrobky z hľuzovej zeleniny (jemné a hrubé múky, fliačky, kaše, chipsy a chrumky) vrátane mrazených polotovarov ako sú mrazené hranolky Vrátane: sladkej kukurice, morského feniklu a ostatných jedlých morských rias a chalúh, kulinárskych byliniek (petržlenu, rozmarínu, tymiánu, atď.), hríbov a ostatných jedlých húb Nezahŕňa sa: zemiakový škrob, tapioka, sago a iné škroboviny (01.1.1), polievky, vývary a polotovary obsahujúce zeleninu (01.1.9), cesnak, zázvor, nové korenie a ostatné koreniny a prísady (01.1.9), zeleninové šťavy (01.2.2). 01.1.8 Cukor, džemy, med, sirupy čokoláda a cukrovinky (ND) - práškový, kryštálový alebo kockový cukor z cukrovej repy alebo trstiny, rafinovaný alebo nerafinovaný - džemy, marmelády, kompóty, želé, ovocné pretlaky a pasty, prírodný a umelý med, sirupy a melasy vrátane častí rastlín konzervovaných v cukre - čokoládové tyčinky alebo tabličky, žuvačky, sladkosti, bonbóny, pastilky a ostatné cukrovinky - prípravky na dezerty, homogenizovaná detská strava, diétne výrobky a kulinárske prísady obsahujúce najmenej 90 % kakaa - potravinársky ľad a zmrzliny Vrátane: umelých sladidiel Nezahŕňa sa: kakaový a čokoládový prášok (01.2.1), sirupy na prípravu nápojov (01.2.2). 01.1.9 Potravinárske výrobky inde neklasifikované (ND) - soľ, koreniny, omáčky, prísady, ochucovadlá (horčica, majonéza, kečup, sójová omáčka, atď.), ocot, prášok na pečenie, droždie, prípravky na dezerty, polievky, vývary, polotovary, ovocné koncentráty a sirupy na kulinárske využitie, atď. Vrátane: cesnaku, zázvoru, nového korenia, homogenizovanej detskej stravy, diétnych prípravkov a potravinárskych prísad okrem tých, ktoré sú založené na škrobovej múke alebo výťažku zo sladu (01.1.1) alebo založené výhradne na ovocí (01.1.6) alebo zelenine (01.1.7) alebo obsahujúce najmenej 50 % kakaa (01.1.8). Nezahŕňa sa: kulinárske bylinky (01.1.7), prípravky na dezerty obsahujúce najmenej 50 % kakaa (01.1.8). 01.2 Nealkoholické nápoje Nealkoholické nápoje podávané na okamžitú konzumáciu, vrátane tých z automatov, ktoré sú v (11.1.1) a (11.1.2). 01.2.1 Káva, čaj a kakao (ND) - káva bez kofeínu aj s kofeinom, pražená alebo mletá, vrátane instantnej kávy, kávových extraktov a esencií a náhrady kávy - čaj, maté (odvar z listov cezmíny paraguajskej) a iné rastlinné produkty na sparenie a vylúhovanie - kakao, sladené alebo nesladené a čokoládový prášok Vrátane: prípravkov na nápoje obsahujúce kakao, mlieko, slad, atď., náhrady kávy a čaju, výťažky a esencie kávy a čaju. 01.2.2 Minerálne vody, nealkoholické nápoje a džúsy (ND) - minerálne vody - nealkoholické nápoje ako sóda, limonády a koly - ovocné a zeleninové šťavy - sirupy a koncentráty na prípravu nápojov Nezahŕňa sa: nealkoholické liehoviny, likéry, atď. (02.1.1), nealkoholické víno, mušt, atď. (02.1.2) a nealkoholické pivo (02.1.3). 02 ALKOHOLICKÉ NÁPOJE A TABAK 02.1 Alkoholické nápoje Alkoholické nápoje podávané na okamžitú konzumáciu vrátane tých z automatov, ktoré sú v (11.1.1) a (11.1.2). 02.1.1 Liehoviny (ND) - liehoviny a likéry. Vrátane: medoviny, aperitívov iných než vínových aperitívov, nealkoholických liehovín, likérov, atď. 02.1.2 Víno (ND) - víno z hrozna alebo iného ovocia vrátane jablčného a hruškového muštu - vínové aperitívy, alkoholizované víno, šampanské a iné šumivé vína, saké a podobne Vrátane: nealkoholického vína, muštu, atď. 02.1.3 Pivo (ND) - všetky druhy piva, ako je bežné vrchné pivo, ležiak a viacstupňové tmavé pivo Vrátane: nízkoalkoholového a bezalkoholového piva. 02.2 Tabak (ND) - cigarety a cigaretové papieriky - cigary, fajkový tabak, žuvací alebo šňupací tabak Vrátane: nákupov tabaku v kaviarňach, baroch, reštauráciách, čerpacích staniciach, atď. Nezahŕňa sa: ostatné fajčiarske potreby (12.2). 03 ODEVY A OBUV 03.1 Odevy 03.1.1 Odevné materiály (SD) - odevné materiály z prírodných vlákien, syntetických vlákien a ich zmesí. Nezahŕňa sa: bytové textílie (05.2). 03.1.2 Hotové odevy (SD) - odevy pre mužov, ženy, deti (od 3 do 13 rokov veku) a kojencov (0 až 2 roky veku), hotové aj šité na mieru, zo všetkých materiálov (vrátane kože, kožušiny, plastov a gumy) na každodenné nosenie, na šport alebo do práce: - peleríny, kabáty, pršiplášte, nepremokavé vetrovky, športové bundy s kožušinovou vložkou, haleny, atď. - saká, nohavice, vesty, šaty, sukne, kostýmy, šité obleky, atď. - košele, blúzky, pulóvre, svetre, vesty na zapínanie, atď. - tričká, tielka, spodky, ponožky, podkolienky, pančuchy, podkolienky, podprsenky, nohavičky, podväzkové pásy, korzety - pyžamá, nočné tričká, domáce šaty, župany a plavky - detské šaty vrátane detských látkových plienok a detských látkových topánočiek. Nezahŕňa sa: lekárske pletené predmety ako elastické pančuchy (06A), detské papierové plienky a vata (12.1.2). 03.1.3 Ostatné časti odevov a odevné doplnky (SD) - viazanky, vreckovky, šály, náprsenky, rukavice, rukavice s odstrihnutými prstami, rukávniky, opasky, spony, zástery, pracovné plášte, detské kombinézy, podbradníky, chrániče rukávov, klobúky, čiapky, barety, čepce, ochranné prilby - nite na šitie, vlna na pletenie a doplnky potrebné pri zhotovovaní odevov ako sú pracky, gombíky, cvočky, zipsy, stuhy, čipky, lemovky, atď. Nezahŕňa sa: rukavice ani iné predmety vyrobené z gumy (05.6.1), špendlíky, ihly na šitie, ihlice na pletenie (05.6.1), chrániče hlavy pri športoch (ako napríklad chrániče hlavy používané pri hokeji, americkom futbale, basebale, krikete, bicyklovaní, boxe, atď.) (09.1.5), ostatné chrániče pri športoch ako sú záchranné vesty, boxerské rukavice, chrániče holení, vypchávky a vatové vypchávky, ochranné okuliare, opasky, atď. (09.1.5), papierové vreckovky (12.1.2), hodinky, šperky, manžetové gombíky, ihlice do viazanky (12.2), vychádzkové palice a trstenice, dáždniky, vejáre, krúžky na kľúče (12.2). 03.1.4 Chemické čistenie, oprava a požičiavanie odevov (S) - chemické čistenie, pranie a farbenie šiat, - štopkanie, zašívanie, oprava a úprava odevov, - požičiavanie odevov. Nezahŕňa sa: prenájom bytových textílií (05.6.2). 03.2 Obuv vrátane opráv (SD) - každá obuv pre mužov, ženy, deti (od troch do trinástich rokov), a bábätká (od nula do dvoch rokov), vrátane športovej obuvi vhodnej na každodenné nosenie alebo obuv na voľný čas (obuv na behanie, na kros, tenis, basketbal, člnkovanie, atď.) - časti obuvi (opätky, podrážky, atď.) - oprava obuvi vrátane služieb čistenia obuvi - prenájom obuvi okrem prenájmu špeciálnej športovej obuvi (topánky na bowling, futbalové kopačky, tretry na behanie, lyžiarky, topánky s korčuľami na ľad alebo kolieskovými korčuľami, atď.) (09.2). Vrátane: gamaší, legín a podobných predmetov, doplnkov na obuv ako sú napináky na obuv a kopytá do topánok) Nezahŕňa sa: detské látkové topánočky (03.1.2), ortopedická obuv (06A), špeciálna športová obuv (topánky na bowling, futbalové kopačky, tretry na behanie, lyžiarky a športová obuv s korčuľami na ľad a kolieskovými korčuľami, atď.) (09.1.5), chrániče holení, kriketové podložky a ostatné ochranné vybavenie na šport (09.1.5). 04 BÝVANIE, VODA, ELEKTRINA, PLYN A INÉ PALIVÁ 04.1 Skutočné nájomné na bývanie Nájomné zvyčajne zahŕňa platbu za používanie pôdy, na ktorej stojí nehnuteľnosť, obytný priestor, zabudované časti a príslušenstvo na kúrenie, vedenie plynu a vody, osvetlenie, atď. Nájomné zahŕňa aj platbu za používanie garáže na parkovanie v súvislosti s bývaním. Garáž nemusí byť fyzicky v susedstve bývania, ani nemusí byť prenajatá od toho istého domáceho. Nájomné nezahŕňa ani poplatky za dodávky elektriny, plynu, kúrenia, vody, teplej vody a za odvoz odpadu. Zahŕňa: - nájomné skutočne platené nájomníkmi alebo nájomníkmi nájomníkov obývajúcimi nezariadené alebo zariadené priestory ako svoje hlavné bývanie, - nájomné skutočne platené pre druhé bývanie. Vrátane: platieb za používanie nábytku v prípade prenájmu zariadeného obydlia, prenájmy domácností obývajúcich obydlie počas dovolenkového obdobia ( Pozn.: ak sa to pri nákupe v hospodárskej oblasti dá zahrnúť z tých istých dôvodov ako organizované dovolenky ), platby domácností obývajúcich izbu v hoteli alebo penzióne ako svoje hlavné bydlisko. Nezahŕňa sa: prenájom garáží alebo miest na parkovanie neposkytujúcich parkovanie v súvislosti s bývaním (07.2.4A), prenájom platený osobami ubytovanými v hosteloch a podobných zariadeniach (11.2), prenájom ubytovania v prázdninových dedinkách a dovolenkových strediskách (11.2). 04.3 Pravidelná údržba a oprava obydlia Pravidelná údržba a oprava obydlia sa rozlišujú na základe dvoch znakov: po prvé ide o činnosti, ktoré je majiteľ alebo nájomník povinný robiť pravidelne, aby sa zachovalo obydlie v dobrom stave, po druhé nemení sa tým vzhľad, kapacita alebo očakávaná životnosť obydlia. Všetky výdavky, ktoré má nájomník, na materiály a služby na pravidelnú opravu a údržbu obydlia sú súčasťou individuálnych výdavkov na spotrebu domácností. Výdavky vlastníkov - obyvateľov na materiály na pravidelnú údržbu a opravu obydlia, ktoré si majú urobiť vlastníci - obyvatelia sami sú súčasťou individuálnych výdavkov na spotrebu domácností. Výdavky vlastníkov - obyvateľov na služby na pravidelnú údržbu a opravu obydlia, ktoré sa rovnajú podobným výdavkom, ktoré majú nájomníci, sú tiež súčasťou výdavkov na individuálnu spotrebu. Ostatné výdavky vlastníkov — obyvateľov na služby na pravidelnú opravu a údržbu obydlia tvoria medzispotrebu. Nákupy materiálov, ktoré urobia nájomníci alebo vlastníci — obyvatelia s úmyslom urobiť si sami opravu alebo údržbu, by sa mali uviesť v 04.3.1. No ak nájomníci alebo vlastníci — obyvatelia platia firme za vykonanie údržby alebo opravy, potom celková hodnota služieb vrátane nákladov na použité materiály by sa mala uviesť v 04.3.2. 04.3.1 Výrobky na pravidelnú údržbu a opravu obydlia (ND) - výrobky ako sú farby a laky, podklad omietky, tapety, látkové pokrytie steny, okenné tabule, sadrová omietka, cement, tmel, lepidlo na tapety. Zahŕňajú sa drobné inštalačné materiály (potrubia, kohútiky, spoje, atď.) a povrchové materiály (podlahy, keramické obkladačky, atď.). Nezahŕňa sa: odborne vsadené koberce a linoleá (05.1.2), ručné náradie, kovanie na dverách, elektrické zástrčky, elektrické káble a žiarovky (05.5), metly, kartáče, kefky na prach a čistiace potreby (05.6.1), výrobky používané na veľké opravy, zväčšenia a zmeny obydlia (tvorba kapitálu). 04.3.2 Služby na pravidelnú údržbu a opravu obydlia (S) - služby inštalatérov, elektrikárov, tesárov, sklenárov, maliarov, dekoratérov, leštičov podlahy, atď. zamestnaných na pravidelnú údržbu a opravu obydlia. Obsahuje celú hodnotu služby, to znamená náklady na prácu ako aj náklady na materiály. Nezahŕňa sa: služby dojednané na veľkú opravu, rozšírenie a zmenu obydlia (tvorba kapitálu). 04.4A Ostatné služby týkajúce sa obydlia (S) [3] - odvoz odpadkov - spotrebitelia platia podľa spotreby (04.4.1A) - kanalizačné služby - spotrebitelia platia podľa spotreby (04.4.2A) - dodávka vody - spotrebitelia platia podľa spotreby (04.4.3A) - ostatné služby týkajúce sa obydlia inde neklasifikované (04.4.4): - starostlivosť o dom, záhradníctvo, čistenie schodišťa a osvetlenia, údržba výťahov a odpadových šácht v činžiakoch - odhrabávanie snehu a čistenie komínov, - čistenie ulice. Vrátane: Pridružené výdavky ako je prenájom meračov, odčítanie údajov z meračov, stále poplatky, atď. Nezahŕňa sa: dodávka teplej vody alebo pary (04.5.5), dezinfekcia a ničenie škodcov (05.6.2). 04.5 Elektrina, plyn a ostatné palivá 04.5.1 Elektrina (ND) (E) Vrátane: pridružených výdavkov ako je prenájom elektromerov, odčítanie údajov z elektromeru, stále poplatky, atď. 04.5.2 Plyn (ND) (E) - svietiplyn a zemný plyn, - skvapalnené uhľovodíky (bután, propán, atď.). Vrátane: pridružených výdavkov ako je prenájom plynomerov, odčítanie údajov z plynomeru, kontajneri na skladovanie, stále poplatky, atď. 04.5.3 Kvapalné palivá (ND) (E) - domáce vykurovacie a osvetľovacie oleje. 04.5.4 Tuhé palivá (ND) (E) - uhlie, koks, brikety, palivové drevo drevené uhlie, rašelina a podobné. 04.5.5 Teplá voda, para a ľad (ND) (E) - kúpená teplá voda a para - ľad používaný na chladiace účely a do chladničiek 05 NÁBYTOK, BYTOVÉ ZARIADENIE A BEŽNÁ ÚDRŽBA DOMU 05.1 Nábytok, bytové zariadenie a dekorácie, koberce a ostatné podlahové krytiny a opravy 05.1.1 Nábytok a bytové zariadenia (D) - postele, pohovky, gauče, stoly, stoličky, kredence, skrine na bielizeň a poličky na knihy, - osvetľovacie zariadenie ako stropné lampy, štandardné lampy, guľové svietidlá a nočné lampy, - obrazy, sochy, rytiny a iné umelecké predmety vrátane reprodukcií umeleckých diel a iné dekoratívne premety, - prepážky, posuvné dvere a ostatný nábytok a príslušenstvo. Vrátane: inštalácie, ak je to vhodné, matracových podložiek, tatami, kúpeľňových súprav, detského nábytku ako sú kolísky, vysoké stoličky a detské ohrádky, rolety okrem látkových roliet (05.2), kempingový a záhradný nábytok okrem slnečníkov (05.2), zrkadlá, svietniky a sviece. Nezahŕňa sa: trezory (05.3.1/2), hodiny (12.2), nástenné teplomery a barometre, tašky s držadlami na prenos bábätiek (namiesto kočíka) a detské stoličky na kolieskach (12.2). 05.1.2 Koberce a ostatné podlahové krytiny (D) - voľné koberce, vsadené koberce, linoleá a ostatné podobné podlahové krytiny. Vrátane: kladenia podlahových krytín. Nezahŕňa sa: podlahové parkety a keramické obkladačky na podlahu (04.3.1) kúpeľňové rohožky, rohožky z rákosia a rohožky pred dverami (05.2). 05.1.3 Oprava nábytku, bytového zariadenia a podlahových krytín (S) Vrátane: reštaurovania starožitného nábytku a umeleckých predmetov, čistenie nábytku, bytového zariadenia a podlahových krytín. Nezahŕňa sa: inštalácia 05.1.1 alebo 05.1.2. 05.2 Bytové textílie - textílie na nábytok, záclony, dvojité záclony, baldachýny, závesy na dverách a látkové rolety, - lôžkoviny ako ľahké matrace, vankúše, valcové podhlavníky a závesné siete, - posteľné súpravy ako plachty, návliečky na vankúše, prikrývky, cestovné prikrývky, prehozy, mäkké bavlnené alebo vlnené prikrývky, vyšívané a prešívané prehozy na postele a siete proti komárom, - stolné a kúpeľňové textilné súpravy ako obrusy, servítky, kúpacie plášte, uteráky na ruky aj na tvár, - ostatné textílie do domácností ako nákupné tašky, tašky do práčovne, ochranné obaly na šaty a nábytok, zástavy, slnečníky atď., - oprava bytových textílií. Vrátane: tkanín kúpených po kusoch, nepremokavého plátna, kúpeľňových podložiek, podložiek z rákosia a podložiek pred dvere. Nezahŕňa sa: nástenné koberce (04.3.1), podlahové krytiny ako koberce a vsadené koberce (05.1.2), prenájom bytových textílií (05.6.2), plachty na zakrytie motorových vozidiel, motocyklov, atď. (07.2.1), nafukovacie matrace a spacie vaky (09.1.5). 05.3 Spotrebiče na kúrenie a varenie, chladničky, práčky a podobné veľké domáce spotrebiče, vrátane inštalácie a opráv 05.3.1/2 Veľké domáce spotrebiče, elektrické alebo neelektrické, a malé domáce elektrické spotrebiče (SD) - chladničky, mrazničky a chladničky s mrazničkami, - práčky, sušičky, umývačky riadu, žehličky a stroje na manglovanie, - variče, ražne, železné police v krbe na udržiavanie nádob s jedlom v teple, sporáky, rúry na pečenie a mikrovlnné rúry, - prístroje na klimatizáciu, zvlhčovače, priestorové ohrievače, ohrievače vody, ventilátory a odsávače, - vysávače, parou čistiace stroje, tepovače a stroje na drhnutie, voskovanie a leštenie podláh, - ostatné veľké domáce spotrebiče ako trezory, šijacie a pletacie stroje, zmäkčovače vody a sušiace skrine, - mlynčeky na kávu, kávovary, odšťavovače, otvárače konzerv, mixéry, fritézy, grily, nože, hriankovače, stroje na výrobu zmrzliny a sorbetu (ovocných zmrzlín ochutených rumom), jogurtovače, ohrievače jedla, žehličky, kanvice, fény, domáce váhy Vrátane: inštalácie spotrebičov. Nezahŕňa sa: také spotrebiče, ktoré sú zabudované do štruktúry budovy (tvorba kapitálu), malé neelektrické potreby v domácnosti a kuchynské potreby (05.4), osobné a detské váhy (12.1.2). 05.3.3 Oprava domácich spotrebičov (S) Nezahŕňa sa: inštalácia veľkých domácich spotrebičov. 05.4 Výrobky zo skla, stolový riad a potreby pre domácnosť - sklo a krištáľ pre domácnosť, kanceláriu a na dekoráciu - potreby na stolovanie a do domácnosti alebo toaletné predmety z porcelánu, keramiky, kameniny, čínskeho porcelánu, terakoty, - príbory, misy a taniere a strieborné riady pre stolovanie, - neelektrické potreby pre domácnosť zo všetkých materiálov ako panvice, rajnice, panvice na opekanie, grily, mlynčeky na kávu, pasírovače, mlynčeky na mäso, ohrievače jedla, domáce váhy a ostatné podobné mechanické nástroje, - ostatné veci pre domácnosť zo všetkých materiálov ako sú nádoby na chlieb, na kávu, na koreniny a pod., nádoby na odpadky, koše na odpadový papier, koše na špinavé prádlo, prenosné a pancierové pokladničky, tyče na vešiaky, stojany na fľaše, žehličky a dosky na žehlenie, poštové schránky, detské fľašky, termosky a nádoby na ľad, - oprava týchto vecí. Nezahŕňa sa: osvetľovacie zariadenie (05.1.1), elektrické domáce spotrebiče (05.3.1/2), lepenkové stolné súpravy (05.6.1), osobné a detské váhy (12.1.2). 05.5 Nástroje a náradie pre dom a záhradu (D, SD) - motorizované nástroje a zariadenie ako elektrické vŕtačky, píly, brúsky s pieskovým papierom a kosačky na živý plot, záhradné traktory, motorové kosačky na trávu, kypriče pôdy, reťazové píly a vodné čerpadlá, - ručné nástroje ako kladivá, skrutkovače, francúzske kľúče a kliešte na káble, - záhradné nástroje ako ručné kosačky na trávu, fúriky, rýle, lopaty, hrable, vidly, kosy, kosáky, záhradnícke nožnice, - rebríky a schodíky, - kovové súčasti dverí (pánty, kľučky, zámky), kovové príslušenstvá pre radiátory a krby a ostatné kovové predmety pre dom (garniže, tyče na pridŕžanie kobercov na schodoch, háčiky, atď.) alebo pre záhradu (lavice, rošty, koly a obručové časti na oplotenie a ohradenie), - malé elektrické doplnky ako elektrické zásuvky, vypínače, drôtené káble, elektrické žiarovky, žiarivky, baterky a ručné lampy, baterky, elektrické akumulátory pre všeobecné použitie, zvončeky a alarmy, - opravy týchto vecí. 05.6 Tovary a služby na bežnú domácu údržbu 05.6.1 Tovary pre domácnosť na krátkodobú spotrebu (ND) - veci na čistenie a údržbu ako sú mydlá, pracie prášky, prášky naplákanie, saponáty, dezinfekčné bielidlá, upravovače, výrobky na čistenie okien, vosky, leštidlá, farbivá, odfarbovače, dezinfekčné prstriedky, insekticídy, fungicidy a destilovaná voda, - výrobky z papiera ako filtre, obrusy, servítky, papierové utierky, sáčky do vysávača, lepenkové riady vrátane alobalu a plastové vložky do košov, - veci na čistenie ako sú metly, kartáče, lopatky a zmetáky, prachovky, leštiče čajníkov, handry na dlážku, čistiace špongie, handry na drhnutie, oceľová drôtenka a jelenica, - ostatné predmety krátkodobej spotreby v domácnosti potrebu ako sú zápalky, sviečky, knôty do lampy, denaturovaný lieh, štipce na bielizeň, ramienka na šaty, ihly na šitie, pletacie ihlice, špendlíky, náprstky, zatváracie špendlíky, klince, skrutky, maticové skrutky, pripináčiky, príchytky, tesnenia, lepidlá a lepiace pásky pre domácnosť, špagáty, motúzy a gumené rukavice. Nezahŕňa sa: záhradnícke potreby na udržiavanie okrasných záhrad (09.1.7), papierové vreckovky, toaletný papier, toaletné mydlá a ostatné predmety osobnej hygieny (12.1.2). 05.6.2 Bytové služby a služby starostlivosti o dom (S) - platení zamestnanci v súkromných službách ako lokaji, kuchári, slúžky, čističi, šoféri, záhradníci, vychovávateľky, sekretárky, súkromní učitelia a opatrovateľky detí - služby v domácnosti, vrátane pomocníčok k deťom zabezpečované agentúrami alebo osobami samostatne zárobkovo činnými - prenájom nábytku, bytového zariadenia a bytových textílií - ostatné služby pre domácnosť ako umývanie okien, dezinfekcia, fumigácie a ničenie škodcov Nezahŕňa sa: chemické čistenie, pranie a farbenie odevov (03.1.4), platby nájomníkov v zariadenom obydlí za používanie nábytku (04.1), odvoz smetí a kanalizačné služby (04.4.1/2A), udržovanie poriadku, záhradnícke práce, čistenie a osvetlenie schodišťa, údržba výťahov a odpadových sácht v činžiakoch (04.4.4), odmetávanie snehu a čistenie komínov (04.4.4), čistenie ulíc (04.4.4), oprava a inštalácia nábytku a podlahových krytín (05.1), oprava a inštalácia domácich spotrebičov (05.3), služby kojných, detské jasle, škôlky, strediská poskytujúce celodennú starostlivosť a iné detské opatrovateľské zariadenia (nie sú v zozname). 06.A ZDRAVOTNÍCTVO: lekárske a farmaceutické výrobky a terapeutické pomôcky a vybavenie - platené spotrebiteľmi a nerefundované (ND, SD, D) Obsahuje lekárske a farmaceutické produkt a terapeutické pomôcky a vybavenie nad rámec systému sociálneho zabezpečenia členského štátu, výrobky tu zahrnuté nie sú refundovateľné v bežnom roku. Môže obsahovať, napríklad: - vitamíny a minerály, lieky proti bolesti, lieky proti kašľu, olej z pečene tresky a halibuta, - lekárske teplomery, bandáže s náplasťami a bez náplastí, podkožné striekačky, súpravy prvej pomoci, termofory a ľadové vaky, zdravotnícke potreby ako elastické pančuchy a podporné podkolienky, - kondómy a iné prostriedky proti počatiu, - korekčné okuliare a kontaktné šošovky, sluchové pomôcky, sklené oči, ortopedické pomôcky a podpory, pooperačné pásy, výstuže a podpery, podperný golier na krk, lekárske masážne zariadenie a ožarovacie lampy, elektrické a neelektrické kolesové a invalidné vozíky, - umelé chrupy no nie vsadenie, - ortopedická obuv. Nezahŕňa: lekárske a farmaceutické výrobky a terapeutické pomôcky a vybavenie, ktoré je čiastočne alebo úplne kompenzované alebo platené v rámci systému sociálneho zabezpečenia členského štátu (nie je v zozname), všetky služby, napríklad prenájom terapeutického vybavenia a ostatné služby (nie sú v zozname), slnečné okuliare nevybavené korekčnými šošovkami (12.2), ochranné okuliare, opasky a podporný výstroj na šport (09.1.5), liečivé mydlá (12.1.2), veterinárne výrobky (09.1.8). 07 DOPRAVA 07.1 Nákup vozidiel Nákupy rekreačných vozidiel ako sú kempingové vozy, karavany, obytné prívesy, lietadlá a člny sú zahrnuté v (09.1.4). Váha nových a ojazdených motorových vozidiel odráža čisté nadobudnutie populácie zahrnutej v indexe. Členské štáty môžu brať do úvahy: i) čistú váhu nových áut (hrubá váha mínus zostatková hodnota ojazdených áut) a čistú váhu ojazdených áut odrážajúcu všetky nákupy populácie zahrnutej v indexe od alebo pomocou sprostredkovateľov, čo sú zvyčajne servisy alebo predajcovia áut, bez zostatkovej hodnoty ojazdených áut, ii) hrubú váhu pre nové autá (neberúc do úvahy zostatkovú hodnotu použitých áut) a váhu ojazdených áut odrážajúc nákupy populácie zahrnutej v indexe od podnikového sektora plus obchodnú maržu ojazdených áut meniacich majiteľa v rámci populácie zahrnutej v indexe, predpokladom je, že použité autá sa predávajú voči populácii v indexe, čo je preto transakciou v rámci populácie zahrnutej v indexe. 07.1.1 Nové a ojazdené motorové vozidlá (D) - nové motorové vozidlá, mikrobusy, kombi autá, dodávkové autá a podobné, s náhonom dvoch alebo štyroch kolies, - ojazdené motorové vozidlá, osobné dodávkové autá, kombi autá, polododávky a podobné, s náhonom dvoch alebo štyroch kolies. Nezahŕňa sa: invalidné vozíky (06.A), kempingové vozy (09.1.4), golfové vozíky (09.1.4). 07.1.2/3 Motocykle a bicykle (D) - motocykle všetkých typov, skútre, bicykle s motorom, - bicykle a trojkolesové vozidlá všetkých typov, okrem hračkárskych bicyklov a trojkoliek (09.1.5). Vrátane: postranných vozíkov pri motocykloch, motorových saní. Nezahŕňa sa: invalidné vozíky (06.A), golfové vozíky (09.1.4). 07.2 Prevádzkovanie prostriedkov osobnej dopravy Nákupy materiálov domácnosťami s úmyslom robiť si sám údržbu alebo opravu vozidla sa uvádzajú v bodoch 07.2.1 alebo 07.2.2. No ak si domácnosť platí firmu, ktorá vykonáva údržbu alebo opravu, potom by sa celková hodnota služby, vrátane ceny použitých materiálov, mala uviesť v 07.2.3. 07.2.1 Náhradné diely a doplnky (SD) - pneumatiky (nové, použité alebo protektorované), duše, zapaľovacie sviečky, akumulátory, tlmiče, filtre, čerpadlá a iné náhradné diely alebo doplnky pre prostriedky osobnej dopravy. Vrátane: výrobkov zvlášť na čistenie a údržbu dopravného prostriedku ako farby, čističe chrómovaných častí, tesniace tmely a leštiče na karosérie, poťahy pre motorové vozidlá, motocykle, atď. Nezahŕňa sa: nešpecifikované výrobky na čistenie a údržbu ako destilovaná voda, špongie, jelenice, saponáty, atď. (05.6.1), poplatky za montáž náhradných dielov a doplnkov a za lakovanie, umývanie a leštenie karosérie (07.2.3), autorádiá (09.1.1), rádio-telefóny (08.1.2/3). 07.2.2 Palivá a mazadlá (ND) (E) - benzín a ostatné palivá ako nafta, kvapalný ropný plyn, liehové palivo a dvojtaktné zmesi - mazadlá, brzdové a prevodové kvapaliny, chladiace zmesi a prímesi. Vrátane: palív pre rekreačné vozidlá zahrnuté v bode 09.1.4. Nezahŕňa sa: poplatky za výmenu oleja a premazanie (07.2.3). 07.2.3 Údržba a opravy (S) [4] - zakúpené služby pre údržbu a opravu dopravných prostriedkov ako montáž častí a doplnkov, nastavenie, geometrie kolies, technická kontrola, odstraňovanie porúch, výmena oleja, mazanie a umývanie. Obsahuje celkovú hodnotu služby, to znamená náklady na prácu aj náklady na použité materiály. 07.2.4A Ostatné služby týkajúce sa prostriedkov osobnej dopravy (S) Podľa dohôd ESA 1995 sem patria platby domácností za licencie, povolenia, atď., ktoré sa považujú za nákup služieb od štátnej správy (ESA 1995, odsek 37.6.h). V takom prípade štát vydáva licencie ako súčasť svojej funkcie regulátora, ako je skontrolovanie kompetencie alebo kvalifikácie príslušných osôb (ESA 1995, odsek 480.d a jeho poznámka pod čiarou). - prenájom prostriedkov osobnej dopravy bez šoféra - prenájom garáží alebo parkovacích miest, pričom sa parkovanie neposkytuje v súvislosti s bývaním, - kurzy v autoškole (na autá alebo motocyklye), vodičské skúšky a vodičské preukazy, - mýta (zaplatené za použitie mostov, tunelov, kyvadlovej dopravy, diaľníc) a parkovacie hodiny, - technické kontroly spôsobilosti vozidla. Nezahŕňa sa: prenájom auta so šoférom (07.3.2), prenájom garáží na parkovanie v súvislosti s bývaním (04.1), licencie na vlastnenie alebo používanie vozidiel (nie sú v zozname). 07.3 Dopravné služby Zakúpenie dopravných služieb sa všeobecne delí podľa druhu dopravy. Keď lístok obsahuje dva alebo viac druhov spôsobov dopravy - napríklad mestský autobus a metro alebo medzimestský vlak a trajekt - potom by sa takéto nákupy mali zahrnúť do 07.3.6A. 07.3.1A Železničná osobná doprava (S) - miestna doprava aj doprava na dlhé vzdialenosti jednotlivcov aj skupín ako aj batožiny vlakom, električkou a metrom. Vrátane: dopravy súkromnými vozidlami, ubytovacích služieb. Nezahŕňa sa: doprava lanovkou (07.3.5A), náklady na jedlá a občerstvenia pokiaľ nie sú zahrnuté v cestovnom (11.1.1). 07.3.2A Cestná osobná doprava (S) - miestna doprava aj doprava na dlhé vzdialenosti jednotlivcov aj skupín ako aj batožiny autobusom, diaľkovým autobusom, taxíkom a prenajatým autom so šoférom. Nezahŕňa sa: sanitky (nie sú v zozname), náklady na jedlá a občerstvenia pokiaľ nie sú zahrnuté v cestovnom (11.1.1). 07.3.3A Letecká osobná doprava (S) - doprava jednotlivcov aj skupín ako aj batožiny lietadlom a helikoptérou. Nezahŕňa sa: sanitky (nie sú v zozname), náklady na jedlá a občerstvenia pokiaľ nie sú zahrnuté v cestovnom (11.1.1). 07.3.4A Námorná a riečna osobná doprava (S) - doprava jednotlivcov aj skupín ako aj batožiny loďou, člnom, trajektom, vznášadlom a raketou. Vrátane: dopravy súkromnými prostriedkami, ubytovacích služieb. Nezahŕňa sa: sanitky (nie sú v zozname), náklady na jedlá a občerstvenia pokiaľ nie sú zahrnuté v cestovnom (11.1.1). 07.3.5A Ostatné zakúpené dopravné služby - pozemné lanové dráhy, služby visutých lanových dráh a kabínkové lanovky - sťahovacie a skladovacie služby pre veci z domácností, - služby nosičov, služby úschovní a zasielania batožiny, - provízie cestovných kancelárií. Nezahŕňa sa: sanitky (nie sú v zozname), doprava lanovými dráhami a sedačkovými lanovkami a lyžiarskymi vlekmi v lyžiarskych a rekreačných strediskách (09.2). 07.3.6A Kombinované lístky (S) - lístky obsahujúce najmenej dva spôsoby dopravy, pričom sa výdavky nedajú rozdeliť medzi ne. Nezahŕňa sa: sanitky (nie sú v zozname), doprava lanovými dráhami a sedačkovými lanovkami a lyžiarskymi vlekmi v lyžiarskych a rekreačných strediskách (09.2). 08 POŠTY A TELEKOMUNIKÁCIE 08.01 Spoje 08.1.1 Poštové služby (S) - platby za doručenie listov, pohľadníc a balíkov Vrátane: všetkých nákupov nových poštových známok, už ofrankovaných pohľadníc a leteckých listov, súkromná pošta a doručenie balíkov. Nezahŕňa sa: nákup použitých alebo zrušených poštových známok (09.1.5), finančné služby pôšt (12.5.A). 08.1.2/3 Telefónne a faxové zariadenie, telefónne, telegrafické a faxové služby (S) - nákup telefónnych prístrojov, rádiotelefónov, faxov, odkazovačov a telefónnych reproduktorov, - zavedenie a predplatenie používania osobných telefónnych aparátov, - telefónne hovory zo súkromnej linky alebo z verejných liniek - služby: telegraf, telex: a fax:, - služby prenosu informácií, Vrátane: opráv týchto zariadení, rádiotelefónov, rádiotelegrafov a rádiotelexu, telefónne hovory v hoteloch, kaviarňach alebo reštauráciách, prenájom telefónov, faxov, odkazovačov a telefónnych reproduktorov, prístup na Internet. Nezahŕňa sa: telefaxové a telefónne odkazovače prevádzkované cez osobné počítače (09.1.3). 09 REKREÁCIA A KULTÚRA 09.1 Zariadenia a príslušenstvo, vrátane opráv 09.1.1 Zariadenia na príjem, záznam a reprodukciu zvuku a obrazu (D) - rozhlasové prijímače, autorádiá, hodiny s rádiom, rádiové prijímače - vysielače, amatérske rádioprijímače a vysielače, - televízne prijímače, videoprehrávače a rekordéry, televízne antény všetkých typov, - gramofóny, magnetofónové prehrávače a nahrávače, kazetové prehrávače a nahrávače, CD-prehrávače, osobné stereo, stereosystémy a ich jednotky (točne, vylaďovače, zosilňovače, reproduktory, atď.), mikrofóny a slúchadlá. Nezahŕňa sa: videokamery, kamkordéry a zvukové kamery (09.1.2), oprava takýchto zariadení (09.1.9), prenájom takýchto zariadení, licenčné poplatky a dane z audiovizuálneho zariadenia, predplatné súkromným televíznym sieťam (09.2). 09.1.2 Fotografické a filmové zariadenia a optické prístroje (D) - fotoaparáty, filmové kamery a zvukové kamery, videokamery a kamkordéry, premietače filmu a diapozitívov, zväčšovacie prístroje a prístroje na vyvolávanie filmov, doplnky ako clony, prehliadače, šošovky, blesk, filtre, expozimetre, - ďalekohľady, mikroskopy, teleskopy a kompasy. 09.1.3 Zariadenie na spracovanie informácií (D) - osobné počítače a monitory, tlačiarne, programové vybavenie a k nemu rôzne doplnky dodávané s nimi, - kalkulačky vrátane vreckových kalkulačiek, - písacie stroje a textové editory. Vrátane: telefaxových a telefónnych odkazovačov prevádzkovaných cez osobný počítač. Nezahŕňa sa: videohry ako programové vybavenie, kazety s počítačovými hrami zapájanými do televízorov (09.1.5), pásky do písacích strojov (09.3), rámčeky na diapozitívy (09.3). 09.1.4 Ostatné veľké tovary dlhodobej spotreby na rekreáciu a kultúru (D) - kempingové vozy, karavany a obytné prívesy, - lietadlá, ľahké lietadlá, závesné klzáky, - výletné člny, prívesné lodné motory, plachetnice, vybavenie lode a palubné nadstavby, - hlavné potreby pre hry a šport ako kanoe, kajaky, windsurfingy, fitness vybavenie, vybavenie na potápanie sa v mori, biliardové stoly, pingpongové stoly, hracie automaty pinball, ostatné hracie automaty a golfové vozíky, - bazény, ktoré nie sú trvalo namontované, - hudobné nástroje vrátane elektronických hudobných nástrojov, ako sú klavíry, organy, husle, gitary, trúbky, klarinety a flauty, - kone a poníky. Nezahŕňa sa: malé hudobné nástroje ako zobcové flauty, harmoniky atď. (09.1.5), nafukovacie člny a bazény (09.1.5). 09.1.5 Hry, hračky a záľuby, vybavenie na šport, kempovanie a rekreáciu v prírode (SD) - kartové hry, spoločenské hry, šachové súpravy a podobne, - hračky všetkých druhov vrátane bábik, mäkkých hračiek, hračkárskych áut a vláčikov, hračkárskych bicyklov a trojkoliek, stavebnice na hranie, puzzle, plastelína, elektronické hry, masky, prestrojenia, žartovné predmety, novinky, ohňostroje, girlandy a ozdoby na vianočný stromček, - potreby na zbieranie známok ako sú použité alebo zrušené poštové známky, albumy na známky a ďalšie veci, ktoré sa zbierajú (mineralógia, zoológia, botanika, atď.), - vybavenie pre telocvične, telesné cvičenia a na šport, ako sú lopty, rakety, kriketové palice, lyže, korčule, kolieskové korčule, žrde, gule, disky, oštepy, činky a posilňovače svalov, - zbrane a munícia na lov a šport, rybárske prúty a ostatné vybavenie na rybárstvo, - potreby na pláž a hry vo voľnej prírode ako bowl, kriket, lietajúci tanier vrátane nafukovacích bazénov, člnov a pltí, - zariadenie na kempovanie ako stany a príslušenstvo, spacie vaky a ruksaky, nafukovačky a pumpy na nafukovanie, kempovacie sporáky a grily Vrátane: hudobné skrinky a malé hudobné nástroje ako zobcové flauty, harmoniky, píšťalky, atď., video hry ako softvér, kazety s video hrami a počítače s video hrami, ktoré sa zapájajú do televízora, špeciálna obuv na šport ako obuv na bowling, futbalové kopačky, tretry na beh, lyžiarky a obuv na korčuľovanie alebo kolieskové korčuľovanie, ochranné športové prilby (ako sú tie, ktoré sa používajú pri ľadovom hokeji, americkom futbale, basebale, krikete, bicyklovaní, boxovaní, atď.), ostatný ochranný výstroj pri športovaní, ako sú záchranné vesty, boxerské rukavice, ochrana holení, chrániče, výstuž, ochranné okuliare, opasky, podpora, atď. Nezahŕňa sa: kempingový a záhradný nábytok (05.1.1), zberateľské predmety spadajúce do kategórie umeleckých alebo starožitných predmetov (05.1.1), prístroje na fitness (09.1.4), vianočné stromčeky (09.1.7), detské zošity na vlepovanie obrázkov (09.3), nepoužité poštové známky (08.1.1). 09.1.6 Nahrávacie médiá obrazu a zvuku (SD) - zapisovače a kompaktné disky - dopredu nahrané pásky, kazety, videokazety, diskety a CD-ROMy do magnetofónov, kazetových nahrávačov, videorekordérov a osobných počítačov, - nenahrané pásky, kazety, videokazety, diskety a CD-ROMy do magnetofónov, kazetových nahrávačov, videorekordérov a osobných počítačov, - neexponované filmy, zásobníky a disky na fotografické a filmové použitie. Vrátane: fotopotrieb ako je papier a žiarovky do blesku. Nezahŕňa sa: batérie (05.5), kazety s videohrami (09.1.5), vyvolané fotografie a diapozitívy (09.2). 09.1.7 Záhradníctvo (ND) - rastliny, kroviny, cibuľky, hľuzy, semená, hnojivá, kompost, špeciálne upravená hlina na okrasné záhrady, prírodné a umelé kvety a listy, kvetináče a držiaky na kvetináče. Vrátane: prirodzených a umelých vianočných stromčekov. Nezahŕňa sa: záhradné nástroje (05.5). 09.1.8 Domáce zvieratá (ND) - domáce zvieratá, strava pre domáce zvieratá, veterinárne výrobky a výrobky na česanie a čistenie zvierat, obojky, vodítka, psie búdy, klietky pre vtáky, akváriá, stelivo pre mačky, atď., Nezahŕňa sa: kone a poníky (09.1.4), veterinárne služby (09.2). 09.1.9 Oprava zariadení doplnkov na rekreáciu a kultúru (S) - oprava audiovizuálnych zariadení, osobných počítačov, hudobných nástrojov, lietadiel a člnov na rekreáciu, hier, hračiek zariadení na šport, poľovníctvo, rybárstvo a kempovanie. 09.2A Rekreačné a kultúrne služby (S) - služby, ktoré poskytujú: - kiná, divadlá, opery, koncertné sály, hudobné sály, - športové štadióny, cyklistické dráhy, dostihové dráhy, atď., - múzeá, knižnice, umelecké galérie, výstavy, - historické pamätníky, národné parky, zoologické a botanické záhrady, - zvukové a svetelné šou, - cirkusy, lunaparky a zábavné parky - kolotoče, hojdačky a ostatné zariadenia na detských ihriskách, - hracie automaty a ostatné hry pre dospelých, avšak iné než hazardné hry, - lyžiarske svahy a lyžiarske vleky, - prenájom vybavenia a doplnkov na rekreáciu a kultúru, najmä televízne prijímače, videokazety, lietadlá, člny, kone, lyžiarsky výstroj alebo kempingové vybavenie, - vstupné poplatky do plavární a prenájom tenisových kurtov, squashových kurtov a kolkárskych dráh, - mimoškolské individuálne alebo skupinové kurzy bridžu, tanca, hudby, lyžovania, plávania alebo ostatných kratochvíľ, - služby hudobníkov, klaunov, účinkujúcich na súkromných zábavách, - služby fotografov ako je vyvolávanie a výroba fotografií, zväčšovanie, zhotovovanie portrétov, atď. - veterinárne a ostatné služby pre domáce zvieratá ako je česanie, čistenie a pobyt v útulku, - služby horských vodcov, cestovných sprievodcov, atď. Vrátane: kabínkových a sedačkových lanoviek v lyžiarskych strediskách alebo dovolenkových centrách, vysielania televízie alebo rádia, hlavne licenčné poplatky a predplatenie televíznych sietí, platenej TV, prenájmu špeciálnej športovej obuvi ako je obuv na bowling, futbalové kopačky, tretry na behy, lyžiarky a obuv s korčuľami na ľad a kolieskovými korčuľami. Nezahŕňa sa: kabínkové a sedačkové lanovky nie v lyžiarskych strediskách alebo dovolenkových centrách(07.3.5A), bary poskytujúce zábavu (11.1.1), počítačové kurzy, jazykové kurzy, kurzy strojopisu, atď. (10.A), manipulačné poplatky za lotérie, v stávkových kanceláriách, pri dostihových stávkach, kasínach a ostatných zariadeniach hazardných hier, pri automatoch na hry, bingách, lósy, stávky majiteľov koní, atď. (nie sú v zozname). 09.3 Noviny, knihy a kancelárske potreby - knihy vrátane atlasov, slovníkov, encyklopédií a učebníc, - noviny, časopisy a iná periodická tlač, - katalógy a reklamný materiál, - postery, pohľadnice s blahoželaním, vizitky, kartičky s oznamami, jednofarebné alebo obrázkové pohľadnice, kalendáre, - autoatlasy, mapy krajín sveta a glóbusy, - poznámkové bloky, obálky, účtovné knihy, poznámkové zošity, diáre, atď., - perá, ceruzky, plniace perá, guličkové perá, popisovače, atrament, zmizíky, gumy, strúhadlá na ceruzky, atď., - šablóny, kopírovací papier, pásky do písacích strojov, atramentové podložky, opravné laky, atď., - dierkovače na papier, rezačky na papier, nožnice na papier, kancelársky lep a lepiace pásky, kancelárske zošívačky a svorky, sponky na papier, pripináčky, atď., - materiály na maľovanie a kreslenie, ako je plátno, papier, výkresy, farby, farebné kriedy, pastelky a štetce. Vrátane: zošitov na vlepovanie a albumov pre deti, materiálov na vzdelávanie ako sú učebnice, cvičebnice, logaritmické pravítka, kompasy, trojuholníky s pravým uhlom (na rysovanie), uhlomery, tabuľky na písanie, škatuľky s kriedami a ceruzkami. Nezahŕňa sa: albumy na známky (09.1.5), ofrankované pohľadnice a letecké dopisy (08.1.1), vreckové kalkulačky (09.1.3). 09.4 Organizované dovolenkové zájazdy - dovolenky, kde je všetko zabezpečené, alebo zájazdy, kde je zabezpečená cesta, strava, ubytovanie, sprievodca, atď. Vrátane: poldenných a jednodenných exkurzií, ciest. Nezahŕňa sa: cestovné poistenie (nie je v zozname), prenájom domácností obývajúcich ubytovanie počas celého dovolenkového obdobia (04.1), nájomné za ubytovanie v prázdninových dedinkách a dovolenkových strediskách (11.2). 10.A VZDELÁVANIE - vo všeobecnosti platené spotrebiteľmi v členských štátoch (S) Zahŕňa vzdelávacie služby vo všeobecnosti platené spotrebiteľmi v členských štátoch, sú rozdelené členskými štátmi nasledovne: - úroveň 9 Medzinárodnej klasifikácie štandardov vzdelávania (Isced): vzdelávacie programy, vo všeobecnosti pre dospelých, ktoré si nevyžadujú žiadne zvláštne pokyny dopredu, najmä odborné vzdelávanie a kultúrny rozvoj. Vrátane: počítačových kurzov, jazykových kurzov, kurzov strojopisu, atď. Nezahŕňa sa: vzdelávanie, ktoré nie je "vo všeobecnosti platené spotrebiteľmi v členských štátoch", a to úrovne 0 a 1 Isced, t. j. predškolská výchova a vzdelávanie na základnej škole, programy na zvyšovanie gramotnosti detí každého veku, úrovne 2 a 3 Isced, t. j. všeobecné odborné alebo technické stredoškolské vzdelávanie a úrovne 5, 6 a 7 Isced, t. j. vzdelávanie na treťom stupni, univerzitné alebo iné (nie je v zozname), rekreačné, športové alebo turistické aktivity nevytvárajúce organizované vzdelávacie kurzy, kde sa napreduje, napríklad hodiny hudby, športu alebo bridžu, ktoré dávajú nezávislí učitelia (09.2.A), vzdelávací materiál (09.3), jedálne v školách, na univerzitách a v iných vzdelávacích zariadeniach (11.1.2), ubytovacie služby v internátnych školách, univerzitách a iných vzdelávacích zariadeniach (11.2). 11 REŠTAURÁCIE A HOTELY 11.1 Služby verejného stravovania 11.1.1 Reštaurácie a kaviarne (S) - služby verejného stravovania (jedlá, nápoje a občerstvenie), ktoré poskytujú kaviarne, reštaurácie, bufety, bary, čajovne, atď., vrátane služieb poskytovaných: - na miestach poskytujúcich rekreačné, kultúrne, športové služby, divadlá, kiná, športové štadióny, plavárne, športové komplexy, múzeá, umelecké galérie, atď., - vo verejnej doprave (v diaľkových autobusoch, vlakoch, na lodiach, v lietadlách), okrem tých príležitostí, kedy je cena jedla zahrnutá v cestovnom (napríklad jedlo v lietadle), - na miestach, kde sa podávajú nápoje v spojení so zábavou: kabaretné predstavenia, nočné kluby, tanečné podujatia s barmi, atď. - zahŕňa sa aj: - predaj potravinárskych výrobkov na okamžitú spotrebu ako sú obložené chlebíky, párok v rožku, zmrzliny, atď., - predaj jedál a rýchlych jedál dodávateľmi, ktorí predpripravujú jedlá a zmluvnými partnermi verejného stravovania, či už sa donesú alebo nedonesú do domu spotrebiteľa, - predaj varených jedál, ktoré si spotrebitelia odnesú so sebou, - hotové výrobky, ktoré je možné kúpiť v automatoch (obložené chlebíčky, čokoládové tyčinky, nealkoholické nápoje, káva, atď.) Vrátane: sprepitného. Nezahŕňa sa: nákup tabaku (02.2). 11.1.2 Závodné jedálne Služby verejného stravovania v závodných jedálňach na pracovisku, v kanceláriách a v školách, na univerzitách a v ostatných vzdelávacích ustanovizniach. Nezahŕňa sa: strava a nápoje poskytované hospitalizovaným pacientom v nemocniciach (nie je v zozname). 11.2 Ubytovacie služby (S) [5] - ubytovacie služby v hoteloch, penziónoch, moteloch a hostincoch, - ubytovacie služby v prázdninových dedinkách a dovolenkových strediskách, kempingové miesta a miesta na karavany, v mládežníckych hosteloch a horských chatách, - ubytovacie služby v internátnych školách, na univerzitách a ostatných vzdelávacích ustanovizniach, Vrátane: sprepitného, obsluhy. Nezahŕňa sa: prenájom domácností obývajúcich izbu v hoteli alebo penzióne ako svoje hlavné bývanie (04.1), prenájom platený domácnosťami obývajúcimi bývanie počas dovolenkového obdobia (04.1), služby verejného stravovania v týchto zariadeniach, okrem raňajok zahrnutých do ceny za ubytovanie (11.1.1), osoby ubytované v detských domovoch, v domoch pre postihnutých alebo narušených ľudí, hotely pre mladých robotníkov alebo imigrantov (nie sú v zozname). 12 RÔZNE TOVARY A SLUŽBY 12.1 Osobná starostlivosť 12.1.1 Kadernícke služby a skrášľovacie služby (S) - služby kaderníckych salónov, strihanie, služby salónov krásy, manikúra, kúpele a sauny, soláriá, neliečebné masáže, atď. 12.1.2 Spotrebiče, veci a výrobky na osobnú starostlivosť (ND) - elektrické spotrebiče: holiace strojčeky a strojčeky na strihanie vlasov, ručné sušiče vlasov a sušiče vlasov s čiapkou, kulmy a hrebene na úpravu vlasov, horské slnká, vibrátory, elektrické zubné kefky a ostatné elektrické spotrebiče pre ústnu hygienu, atď., - neelektrické spotrebiče: neelektrické holiace strojčeky, a strojčeky na úpravu vlasov a čepieľky z nich, nožnice, pilníčky na nechty, hrebene, štetky na holenie, kefy na česanie, zubné kefky, kefky na nechty, vlásenky, natáčky, osobné váhy, detské váhy, atď., - veci osobnej hygieny: toaletné mydlá, liečivé mydlá, čistiaci olej a mlieko, holiace mydlo, krém a pena na holenie, zubná pasta, atď., - výrobky na skrášľovanie: parfémy a toaletné vody, rúž, lak na nechty, make-up a výrobky na odlíčenie (vrátane pudreniek, štetcov a labutienok), laky na vlasy a výrobky na zmývanie pri umývaní vlasov, výrobky pred a po holení, výrobky na opaľovanie, depilátory, parfémy a toaletné vody, osobné deodoranty, výrobky používané pri kúpaní, - ostatné výrobky: toaletný papier, papierové vreckovky, papierové uteráky, dámske vložky, vata, chumáčiky vaty, detské plienky. Vrátane: opravy týchto spotrebičov. Nezahŕňa sa: detské látkové plienky (03.1.2), látkové vreckovky (03.1.3). 12.2 Osobné doplnky inde neklasifikované (D, SD) - vzácne kamene, šperky vrátane bižutérie, manžetových gombíkov a ihlíc do viazaniek, - hodiny, náramkové hodinky, stopky a budíky, - oprava týchto vecí, - potreby pre fajčiarov: fajky, zapaľovače, tabatierky na cigarety, atď. - detské veci: tašky na prenášanie malých bábätiek, detské stoličky na kolieskach, lehátka, postieľky a sedačky do auta, sedačky pre deti, ktoré sa nosia na chrbte alebo na hrudníku, popruhy a remence, atď., - výrobky na cestovanie a ostatné potreby na prenášanie osobných doplnkov: batožina, kufre, lodné kufre, cestovné tašky, príručné kufríky, brašne, kabelky, náprsné tašky, peňaženky, atď., - rôzne osobné veci: slnečné okuliare, vychádzkové palice a trstenice, dáždniky, vejáre, krúžky na kľúče, atď., - potreby na pohreb ako urny, rakvy a náhrobné kamene. Vrátane: cestovných budíkov, nástenných teplomerov a barometrov. Nezahŕňa sa: ozdoby (05.1.1 alebo 05.4), hodiny s rádiom (09.1.1), detský nábytok (05.1.1), škatuľky na ceruzky (09.3.4), nákupné tašky (05.2). 12.4A Poistenie (S) [6] Manipulačné poplatky za služby poisťovní sa delia podľa typu poistenia. Manipulačné poplatky pri poistení zahŕňajúcom niekoľko rizík sa neklasifikujú samostatne. Pri takomto poistení, ak nie je možné prideliť manipulačné poplatky jednotlivým rizikám v nich obsiahnutých, by sa manipulačné poplatky mali klasifikovať podľa nákladov základného rizika. 12.4.2A Poistenie v súvislosti s bývaním: obsah (S) - manipulačné poplatky platené majiteľmi-obyvateľmi a nájomníkmi za tie typy poistenia, ktoré si typicky vyberajú nájomníci proti požiaru, krádeži, škodám spôsobeným vodou, atď. Nezahŕňa sa: manipulačné poplatky platené majiteľmi — obyvateľmi za tie typy poistenia, ktoré si zvyčajne vyberajú domáci (medzispotreba). 12.4.4A Poistenie v súvislosti s dopravou: autá (S) - manipulačné poplatky za poistenie týkajúce sa prostriedkov osobnej dopravy Nezahŕňa sa: manipulačné poplatky za cestovné poistenie a poistenie batožiny (nie je v zozname). 12.5A Bankové služby inde neklasifikované (S) - skutočné poplatky za bankové služby - poplatky za platobné príkazy a ostatné finančné služby pôšt a sporiteľní. Nezahŕňa sa: úrokové platby a poplatky vyjadrené ako podiel hodnoty transakcie. 12.6A Ostatné služby inde neklasifikované (S) - poplatky za právne služby, agentúram sprostredkujúcim zamestnanie, atď., - poplatky za pochovávanie a iné pohrebné služby, - platby za služby manažérom a agentom s nehnuteľnosťami, prevádzkovateľom dražobných miestností a rôznym sprostredkovateľom, - platby za fotokópie a iné rozmnožovanie dokumentov, - poplatky za vydanie pasu, rodného listu, sobášneho listu, úmrtného listu - podľa konvencií ESA 1995 (poznámka pod čiarou 5 k odseku 4.79) a systému národných účtov (odsek 854), tieto platby sa považujú za nákupy služieb od štátnej správy a preto sú zahrnuté v HICP, - platby za oznamy a inzeráty v novinách, - platby za služby grafológov, astrológov, súkromných detektívov, zoznamovacích agentúr a manželských poradní, verejných spisovní, rôzne koncesované služby (za sedadlá, WC, šatne, atď.). Nezahŕňa sa: Na základe konvencií v ESA 1995 vylučujú sa členské príspevky a poplatky za členstvo v profesijných združeniach, cirkevných spoločenstvách a spoločenských, rekreačných a športových kluboch (ESA 1995, odsek 377.e). [1] Väčšina tried obsahuje tovary alebo služby. Triedy obsahujúce tovary sú označené (ND), (SD) alebo (D) označujúce tovary "nie dlhodobej", "strednodobej" alebo "dlhodobej" spotreby. (S) označuje triedy "služieb". Niektoré triedy obsahujú tovary aj služby, pretože je ťažké rozdeliť ich len na tovary a len na služby. Tieto triedy sú zvyčajne označené (S), keďže zložka služieb sa považuje za prevládajúcu. (E) označuje energiu a (SEA) sezónne výrobky. [2] Podľa konečného návrhu klasifikácie COICOP prijatej na spoločnom stretnutí OSN-ECE/OECD/Eurostat o národných účtoch konanom v Ženeve 30. apríla až 3.mája 1996. [3] Spotrebitelia platia podľa spotreby: i) keď platia regulované (merané) poplatky, ii) keď platia paušálnu sadzbu, ktorá sa môže považovať za odhad ich spotreby služby, alebo iii) keď platia zákaznícky poplatok, ktorý umožňuje určité množstvo spotreby služby, spotrebitelia neplatia podľa spotreby, keď je služba financovaná prostriedkami, ktoré nie sú zdaňované. [4] Váha pri tomto by sa mala opraviť tak, aby obsahovala opravy platené z náhrad škôd priamo od poisťovní (pozri aj 12.4A). [5] Zahŕňajú sa všetky nákupy ubytovacích služieb, ktoré sú k dispozícii za úhradu na hospodárskom území členských štátov. [6] Váhy a ceny za túto kategóriu by mali byť očistené od nárokov v prípade škôd. No cenový index brutto poistného sa môže použiť ako priblíženie alebo odhad zmien v netto poistnom. Váhy pri iných situáciách je potrebné upraviť kvôli opravám zaplateným z nárokov na škodu priamo z poisťovní, napríklad údržba a opravy (07.2.3) a za nové a ojazdené motorové vozidlá (07.1.1). --------------------------------------------------